मेले में खरीदारी को उमड़ रहे ग्रामीण
कस्बेके ऐतिहासिक शिवमंदिर पर ग्राम पंचायत द्वारा आयोजित लक्खी मेला समापन की ओर है। लेकिन मेला घूमने बालों के उत्साह में कतई कोई कमी आती नहीं दिखाई दे रही है। बुधवार को मेला भीड़ से गुलजार रहा। खासकर मैन बाजार सहित मेले का फन जोन ग्रामीण और महिलाओं की भीड़ से भरा हुआ दिख रहा है।
बाजार में खरीदारी के लिए महिलाओं की खासी भीड़ देखी जा रही है तो फन जोन में सर्कस, हवाई झूलों के साथ मारूति कुआं और टोरा टोरा झूला युवाओं और बच्चों की पहली पसंद। मेले में पहली बार बडी तादाद में आए मनोरंजन के साधनों की सैर करने के लिए बाहर से भी लोगों का आवागमन जारी है। यूं तो मेले का समापन शुक्रवार को होना है लेकिन बुधवार को मेले में भीड़ की जैसी उपस्थिती देखी गई उससे मेला समापन जैसी स्थिति दिखाई नहीं दे रही है। बुधवार को मेले में घूमने बालों से ज्यादा खरीदारी करने बालों की भीड़ थी। मेले के बाजारों में महिलाओं ने घरेलू जरूरतों के सामान की खरीदारी की। महिलाओं ने तवा, चिमटा, बेेलन, रई, चका आदि सामान की वर्षभर के लिए खरीद की। वही देहात क्षेत्र की नव विवाहिताओं ने वर्ष भर के लिए सजन संवरने के सामान की खरीदारी पर खूब खर्च किया।
परिजनोंके साथ उठा रहे हैं लुत्फ :परिवार के साथ मेला देखने आने बाले लोगो ने मेले के बाजार में मिलने बाली रस भरी जलेबियों के साथ चटपटी चाट का भरपूर स्वाद चखा। चाट बाजार में लोगों को परिवारों के साथ मेला भ्रमण कर थक हारकर के चाट की दुकानों पर सुस्ताते हुए जलेबी, भल्ले, छोले भठूरे, गोल गप्पे आदि व्यंजनों का सवाद छकते हुए देखा गया।
कल होगा मेले का समापन
महाशिवरात्रिके अवसर पर आयोजित होने बाले 10 दिवसीय लक्खी मेले का समापन शुक्रवार को होगा। ग्राम पंचायत सरपंच ने बताया कि जिला प्रशासन से ग्राम पंचायत ने 3 मार्च तक मेला आयोजन की स्वीकृति ली थी। शुक्रवार को मेले की समय सीमा पूरी हो जाएगी। शुक्रवार सांय को मेले के विधिवत समापन की ग्राम पंचायत द्वारा घोषणा कर दी जाएगी।
सैंपऊ. मेले के बाजार में सामान की खरीदारी करती महिलाएं।
hin_Deva hin_Deva hin_Deva hin_Deva hin_Deva hin_Deva hin_Deva